Middelsstore (15 - 25 millimeter), brede og høyt hvelvede, halvmatte, gulaktige eller brune tordivel. Kroppsformen er nærmest halvkuleformet. Hodet er stort og bredt, flatt, snuten sterkt fremskytende, med en kort tverr-list, men uten knøler eller horn. Pronotum er bredt, rundet, hos hannen med tre kraftige, kjegleformede pigger, uthulet mellom disse. Dekkvingene er hvelvede med fine punktstriper. Beina er kraftige gravebein, leggene krumme, på forbeina med tenner langs nesten hele ytterkanten, ikke bare i spissen.